Misr Arab Respublikasi prezidenti Abdul-Fattah Xalil as-Sisi, mamlakatdagi birinchi atom elektrstansiyasini qurish uchun Rossiya tomonidan ajratiladigan 25 mlrd dollar miqdoridagi kredit portfelini ma’qulladi, deb yozmoqda «Yaum as-Sabia» portali. U 2016-2029 yillar oralig‘ida ya’ni 13 yil mobaynida qisman o‘tkazish yo‘li bilan taqdim etiladi. Misr tomoni esa, qarzni 22 yil mobaynida qoplashi mumkin. Uning birinchi to‘lovi 2029 yil 15 oktabrida amalga oshiriladi. O‘tgan yilning noyabr oyida Rossiya va Misr hukumatlari Misrning birinchi AESni qurish bo‘yicha kelishuvni imzolagan edi. U har biri 1200 MVt bo‘lgan 4 ta energoblokdan iborat bo‘ladi. «Rosatom»ning taklifiga ko‘ra, Rossiya Misrda atom sohasiga asos solish, xususan, yuqori texnologiyali loyihalarni amalga oshirishda to‘liq yordam beradi.